Определение на Общия съд от 6 август 2024 г. — Sparkasse Essen/ЕСП
(Дело T-474/23)1
(Икономически и паричен съюз — Банков съюз — Единен механизъм за преструктуриране на кредитни институции и на някои инвестиционни посредници (ЕМП) — Единен фонд за преструктуриране (ЕФП) — Решение на ЕФП относно изчисляването на предварителните вноски за 2023 г. — Член 70, параграф 2 от Регламент (ЕС) 806/2014 — Явно основателна жалба — Ограничаване на действието на определението във времето)
Език на производството: немски
Страни
Жалбоподател: Sparkasse Essen (Есен, Германия) (représentants : F. Kruis и N. Bartmann, адвокати)
Ответник: Единен съвет за преструктуриране (представители: J. Kerlin, C. Flynn и T. Wittenberg, подпомагани от G. Coppo и K. Bongs, адвокати)
Встъпили страни в подкрепа на ответника: Европейски парламент (представители: J. Etienne и G. Bartram), Съвет на Европейския съюз (представители: J. Haunold, A. Westerhof Löfflerová и J. Bauerschmidt)
Предмет
С жалбата си, основана на член 263 ДФЕС, жалбоподателят иска отмяна на отнасящата се до него част от Решение SRB/ES/2023/23 на Единния съвет за преструктуриране (ЕСП) от 2 май 2023 г. относно изчисляването на предварителните вноски за 2023 г. в Единния фонд за преструктуриране (ЕФП)
Диспозитив
Отменя Решение SRB/ES/2023/23 на Единния съвет за преструктуриране (ЕСП) от 2 май 2023 г. относно изчисляването на предварителните вноски за 2023 г. в Единния фонд за преструктуриране (ЕФП) в частта, която се отнася до Sparkasse Essen.
Запазва действието на решение SRB/ES/2023/23 в частта, която се отнася до Sparkasse Essen, докато ЕСП не предприеме необходимите мерки за изпълнение на настоящото определение в разумен срок, който не може да надвишава шест месеца от датата, на която настоящото определение стане окончателно.
ЕСП понася направените от него съдебни разноски, както и тези на Sparkasse Essen.
Европейският парламент и Съветът на Европейския съюз понасят направените от тях съдебни разноски.
____________
1     ОВ C 329, 18.9.2023 г.